ఇప్పలపల్లి (భూత్‌పూర్‌ మండలం)
ఇప్పలపల్లి,తెలంగాణ రాష్ట్రం, మహబూబ్ నగర్ జిల్లా, మహబూబ్ నగర్ (గ్రామీణ) మండలంలోని గ్రామం.
ఇది మహబూబ్ నగర్ జిల్లా కేంద్రం నుండి 12 కి. మీ. దూరంలోనూ ఉంది.
2011 భారత జనగణన గణాంకాల ప్రకారం ఈ గ్రామం 342 ఇళ్లతో, 1736 జనాభాతో 921 హెక్టార్లలో విస్తరించి ఉంది. గ్రామంలో మగవారి సంఖ్య 871, ఆడవారి సంఖ్య 865. షెడ్యూల్డ్ కులాల సంఖ్య 372 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 575540.పిన్ కోడ్: 509382.
ఇప్పలపల్లి అనే ఈ గ్రామానికి ఈ పేరు ఎలా వచ్చిందనుకుంటున్నారా? ఈ గ్రామంలో పూర్వం ఇప్పచెట్లు ఎక్కువగా ఉన్నందున, ఈ గ్రామానికి ఇప్పలపల్లి అనే పేరు వచ్చిందని గ్రామస్థులు తెలుపుతున్నారు.
2013 జూలైలో జరిగిన గ్రామపంచాయతి ఎన్నికలలో సర్పంచిగా కొమ్మూర్ అంజమ్మ యాదిరెడ్డి గారు ఎన్నికయ్యారు.
మండల పరిషత్ ప్రాథమికోన్నత పాఠశాల ఉంది.ఈ పాఠశాలలో 1 నుంచి 8 వ తరగతి వరకు తెలుగు మాధ్యమంలో బోదిస్తారు. 9,10 వ తరగతులకు గాజులపేటకు నడిచి వెళ్ళాలి.కళాశాల చదువుల కోసం మహబూబ్ నగర్ జిల్లా కేంద్రానికి వెళ్ళాలి. రవాణా సదుపాయం లేక కొందరు చదువుకు దూరమయ్యరు. మరికొందరు ప్రైవేట్ ఆటోలో వెళ్లి చదువుకుంటున్నారు.సమీప జూనియర్ కళాశాల భూత్‌పూర్‌లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు మహబూబ్ నగర్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ మహబూబ్ నగర్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల మహబూబ్ నగర్లో ఉన్నాయి.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5కి.మీ. దూరంలో ఉన్నాయి. 
ఇప్పలపల్లి గ్రామంలో నూతనంగా 05 అక్టోబర్ 2018 నుంచి ఇంటర్నెట్ మరియు జిరాక్స్ సెంటర్ ను శంకర్ రామకృష్ణ గౌడ్ గారు ప్రారంభించారు, ఇంటర్నెట్ సెంటర్ కు శ్రీ లక్ష్మి నరసింహ స్వామి ఇంటర్నెట్ గా నామకరణం చేశారు.
కేవలం తక్కువ ధరతో వివిధ రకాలైన సేవలను అందిస్తూ స్వయం ఉపాధిని పొందుతున్నాడు.
ఇప్పలపల్లి గ్రామానికి ఆర్టీసీ బస్సు సౌకర్యం లేదు.అటు జాతీయ రహదారి 44 , జాతీయ రహదారి 167 ఉన్న గ్రామానికి ఎటువంటి బస్సు సౌకర్యం లేదు.ఈ గ్రామానికి చేరుకోవాలంటే మహబూబ్ నగర్ లోని అశోక్ టాకీస్ చౌరస్తా వద్ద ఉన్న హాబీబ్ హోటల్ వద్ద ప్రైవేట్ ఆటోలు ఉంటాయి. అక్కడి నుండి పది కిలోమీటర్ల దూరంలో ఉంటుంది.
ఇప్పలపల్లి గ్రామం నుండి గాజులపేట మీదుగా 44వ జాతీయ రహదారి (NH7) 5km ఉంటుంది.అలాగే ఇప్పలపల్లి నుంచి రాయచూరు రోడ్ (వయా జమిస్తాపూర్, తెలుగు గూడెం, కోడూరు) 7 కిలోమీటర్ల దూరం ఉంటుంది. అక్కడి నుంచి మన్యంకొండ, దేవరకద్ర, నారాయణపేట మీదుగా, రాయచూరుకు వెళ్ళవచ్చు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 5 కి.మీ. దూరంలో ఉంది. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఇప్పలపల్లిలో భూ వినియోగం కింది విధంగా ఉంది:ఇప్పలపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.ఇప్పలపల్లిలో ఈ కింది వస్తువులు ఉత్పత్తి అవుతున్నాయి.
మొక్కజొన్న, ఆముదం, ప్రత్తిఎల్లమ్మ దేవస్థానం చాల ప్రసిద్ధి చెందింది పూర్వం నుంచి గ్రామంలోని వారితో పాటు గాజులపేట, తాటికొండ, పాలమూరు నుండి వచ్చి మొక్కులు తీర్చుకుంటారు. ప్రతి సంవత్సరం హోలీ పండుగ తర్వాత నుండి అమ్మ వారి ఉత్సవాలు ప్రారంభమవుతాయి.ఏరువాక పున్నమి వరకు ఎల్లమ్మ ఉత్సవాలు కొనసాగుతాయి.
ఉగాది, శ్రీరామనవమి, హనుమాన్ జయంతి, దసరా, ఉత్సవాలలో అడుగుల భజనలు, కోలాటాలు భక్తి శ్రద్ధలతో జరుపుకుంటారు.
వినాయక చవితి జరుపుకోవడంలో మండలంలోనే లడ్డు వేలం ఎక్కువగా పోతుంది.
మహబూబ్ సుబాన్ దర్గా, పీర్ల చావిడి (హుస్సేన్ పీరు, ఖాసీం పీరు, మౌలాలి పీర్లు). ఖాసీమ్ పీరు: ఈ హుస్సేన్ పీరుకు 100 సంవత్సరాల చరిత్ర ఉంది ఉశేనయ్య గౌడ్ కుటుంబం వారు పీరును ఎత్తేవారు.
ఇప్పలపల్లిలో పీర్ల పండుగలో అలాయ్ చిన్న పెద్ద బేధం లేకుండా ఆశన్న ఉషన్న , భీమ్ ఫాతిమా, ఖాసీం పాటలు పాడుతూ బాగా ఆడతారు. ప్రస్తుతం ఈ పీర్లను రామకృష్ణ గౌడ్(హుస్సేన్) , ఖాసీమ్ పీర్ ను పెంటన్న ఎత్తుతున్నారు.
ఇప్పలపల్లి పెద్ద పీర్ల పండుగ తేదీలు 2019
07 సెప్టెంబర్ 2019 7 రోజుల సవారీ 
09 సెప్టెంబర్ 2019 9 రోజుల సవారీ
10 సెప్టెంబర్ 2019 10వ మొహర్రం/ఆశురా
★ పై తేదీలు హుస్సేన్ పీరుకు సంబంధించినది
దీని తరువాత కౌటి పీర్ల పండుగ జరుగును
కౌటి పీర్ల పండుగ తేదీలు ఇమామ్ ఖాసీం పీరు 
18 సెప్టెంబర్ 2019 7 రోజుల సవారీ 
20 సెప్టెంబర్ 2019 9 రోజుల సవారీ మరియు అగ్ని గుండం జరుగును
21 సెప్టెంబర్ 2019 10వ మొహర్రం/ఆశురా
మొత్కుల్ల గొట్టిరి మొత్కుల వాపిరి ఆశన్న ఉశన్నైలాల
మొత్కుల్ల కడుపుల మౌలాలీ పుట్టే ఆశన్న ఉశన్నైలాల
బురుగుల్లా గొట్టిరి బురుగుల్లా వాడిరి ఆశన్న ఉశన్నైలాల
బురుగుల్లా కడుపుల బుబాయి పుట్టే ఆశన్న ఉశన్నైలాల
ఆశన్న ఉషన్న అన్నదమ్ములోయి ఆశన్న ఉశన్నైలాల
ఆశన్న ఉషన్న ఏడ గూడిరోయి ఆశన్న ఉశన్నైలాల
మక్కా మసీదుకాడ మదిరేశాల కాడ ఆశన్న ఉశన్నైలాల
ఆశన్న దోతులు ఉషన్న గట్టే ఆశన్న ఉశన్నైలాల
ఉషన్న దోతులు ఆశన్న గట్టే ఆశన్న ఉశన్నైలాల
ఆశన్న వంగీలు ఉషన్న దోడిగే ఆశన్న ఉశన్నైలాల
ఉషన్న వంగీలు ఆశన్న దోడిగే ఆశన్న ఉశన్నైలాల
ఆశన్న పట్కా ఉషన్న చుట్టే ఆశన్న ఉశన్నైలాల
ఉషన్న పట్కా ఆశన్న చుట్టే ఆశన్న ఉశన్నైలాల
ఆశన్న దుప్పటి ఉషన్న గప్పె ఉషన్న ఉశన్నైలాల
ఉషన్న దుప్పటి ఆశన్న గప్పె ఆశన్న ఉశన్నైలాల
ఆశన్న దుప్పటి అచ్చమల్లెలోయ్ ఆశన్న ఉశన్నైలాల
ఉషన్న దుప్పటి ఊదులాడలోయ్ ఆశన్న ఉశన్నైలాల
సుక్క పొద్దున తామే లేసిరోయి ఆశన్న ఉశన్నైలాల
సల్లీల తానాలే చేసిరోయ్ ఆశన్న ఉశన్నైలాల
అల్కుపూతోలు తామే చేసిరోయ్ ఆశన్న ఉశన్నైలాల
ఆడికెళ్లి దామెడికొచ్చిరొయ్ ఆశన్న ఉశన్నైలాల
తల్లి దగ్గరికి చేరవచ్చిరోయ్ ఆశన్న ఉశన్నైలాల
మాలిదగూడ వాలే జేసిరోయ్ ఆశన్న ఉశన్నైలాల
మేము సచ్చిన దినంనాడే అమ్మ బీబీ ఫాతిమాలాల
దండలు తీగి వొలెవడుతాయే మేము అమ్మ బీబీ ఫాతిమాలాల
మాలిదవోయి మన్ను అవుతాదే అమ్మ బీబీ ఫాతిమాలాల